b"\n_START_ARTICLE_\nDebra Messing\n_START_SECTION_\nZgodnje \xc5\xbeivljenje\n_START_PARAGRAPH_\nDebra Lynn Messing se je rodila 15. avgusta 1968 v Brooklynu, New York, Zdru\xc5\xbeene dr\xc5\xbeave Amerike, kot h\xc4\x8di Sandre (roj. Simons), ki je delala kot poklicna pevka, bankirka ter potovalna in nepremi\xc4\x8dninska agentka, in Briana Messinga, ki je izdeloval nakit. Ima judovske korenine, njeni predniki pa prihajajo predvsem iz Rusije in Poljske. Ko je imela Debra Messing tri leta, se je s star\xc5\xa1i in starej\xc5\xa1im bratom Brettom preselila v East Greenwich, majhno mesto zunaj Providencea, Rhode Island._NEWLINE_Med \xc5\xa1olanjem na srednji \xc5\xa1oli se je Debra Messing ukvarjala s petjem in igranjem, igrala pa je v mnogih \xc5\xa1olskih igrah, ki jih je priredila njena \xc5\xa1ola, East Greenwich High School, vklju\xc4\x8dno z muzikaloma Annie in Grease. Trenirala je petje, igranje in ples. Leta 1986 si je prislu\xc5\xbeila naslov\xc2\xa0\xc2\xbbJunior Miss\xc2\xab\xc2\xa0Rhode Islanda, in od\xc5\xa1la na tekmovanje v Mobile, Alabama, imenovano America's Junior Miss, kjer so se tekmovalke potegovale za \xc5\xa1tipendijo. Med tem, ko so njeni star\xc5\xa1i sicer podpirali njene sanje, da bi postala igralka, so vztrajali tudi pri temu, da dokon\xc4\x8da \xc5\xa1tudij svobodne umetnosti, preden se osredoto\xc4\x8di na igralsko kariero. Po njihovi zahtevi se je Debra Messing \xc5\xa1olala na Univerzi Brandeis v Walthamu, Massachusetts. Med svojim prvim letom tam je \xc5\xa1tudirala igranje v britanskem programu, ki je temeljil na londonskih teatrih, imenovanem European Studio Group, kjer se je zatrdno odlo\xc4\x8dila, da si \xc5\xbeeli igrati. Nekje v letu 1986 je od\xc5\xa1la na plasti\xc4\x8dno operacijo nosu._NEWLINE_Po letu 1990, ko je dokon\xc4\x8dala s \xc5\xa1olanjem na Univerzi Brandeis, se je Debra Messing vpisala na elitni program, imenovan Graduate Acting Program, ki je potekal na \xc5\xa1oli Tisch School of the Arts Univerze v New Yorku, ki sprejme pribli\xc5\xbeno petnajst novih u\xc4\x8dencev na leto. Tri leta je v umetnosti sodelovala tudi z Master's Degree.\n_START_SECTION_\nKariera\n_START_PARAGRAPH_\nDebra Messing je s svojo igralsko kariero poklicno za\xc4\x8dela leta 1993, ko je dobila vlogo v Broadwayski gledali\xc5\xa1ki igri Tonyja Kushnerja, Angels in America: Perestroika. Kasneje se je pojavila v nekaj epozodah televizijske serije Newyor\xc5\xa1ka policija med letoma 1994 in 1995._NEWLINE_Leta 1995 se je Debra Messing pojavila v filmu Alfonsa Araua, Sprehod po oblakih, kjer je imela vlogo neverne \xc5\xbeene glavnega lika, Paula Suttona (Keanu Reeves). Za tem je dobila glavno vlogo v Fox networkovi televizijski seriji Ned in Stacey. Serija je posnela dve sezoni in se predvajala od leta 1995 do leta 1997. Kot dekle Jerryja Seinfelda se je pojavila v televizijski seriji Seinfeld in sicer v epizodah:\xc2\xa0\xc2\xbbThe Wait Out\xc2\xab\xc2\xa0(1996) in\xc2\xa0\xc2\xbbThe Yada Yada\xc2\xab\xc2\xa0(1997). Debra Messing je zavrnila vlogo v \xc5\xa1e eni televizijski seriji in raje zaigrala v igri Donalda Marguliesa Collected Stories, ki so jo igrali v gledali\xc5\xa1\xc4\x8du Off-Broadway Manhattan Theater Club. Leta 1997 je igrala tudi v filmu Toma Arnolda, Razpu\xc5\xa1\xc4\x8dena mornarica._NEWLINE_Leta 1998 je Debra Messing igrala glavno vlogo, bio-antropologistko v Sloan Parker ABC-jevi televizijski seriji Prey. V tem \xc4\x8dasu jo je njen agent seznanil s scenarijem televizijske serije Will in Grace. Debra Messing si je sicer nameravala vzeti nekaj prostega \xc4\x8dasa, vendar ji je bil scenarij tako v\xc5\xa1e\xc4\x8d, da je od\xc5\xa1la na avdicijo za vlogo Grace Adler, za katero so se potegovale tudi igralke, kot je Nicollette Sheridan, ki je kasneje v seriji zaigrala Graceino tekmico. Serija Will & Grace je postala zelo uspe\xc5\xa1na, in Debra Messing je postala ena izmed najbolj priznanih igralk v Hollywoodu._NEWLINE_Leta 2002 je bila imenovana za enega izmed\xc2\xa0\xc2\xbb50. najlep\xc5\xa1ih ljudi na svetu\xc2\xab\xc2\xa0po mnenju revije People Magazine. TV Guide jo je izbral za\xc2\xa0\xc2\xbbnajlep\xc5\xa1e oble\xc4\x8deno \xc5\xbeensko\xc2\xab\xc2\xa0v letu 2003. Debro Messing je Woody Allen izbral za manj\xc5\xa1o vlogo v filmu iz leta 2003, imenovan Propad Hollywooda. Njene ostale vloge vklju\xc4\x8dujejo tudi sre\xc4\x8dno poro\xc4\x8deno, a bolno \xc5\xbeeno v filmu Mothmanova prerokba (2002) in stransko vlogo v filmu In pri\xc5\xa1la je Polly (2004). Film The Wedding Date (2005) je bil njen prvi film, kjer je imela glavno vlogo. Film sam je prejel me\xc5\xa1ane ocene in zaslu\xc5\xbeil precej denarja. Debra Messing je nato kot sodnica nastopila v zadnji sezoni Bravovega resni\xc4\x8dnostnega \xc5\xa1ova Project Runway. Igrala je tudi v miniseriji Sve\xc5\xbee lo\xc4\x8dena, ki je prejela deset nominacij za Emmyja, vklju\xc4\x8dno z eno, ki jo je prejela Debra Messing in sicer v kategoriji za\xc2\xa0\xc2\xbbizstopajo\xc4\x8do glavno igralko v miniseriji ali filmu\xc2\xab._NEWLINE_Leta 2008 je Debra Messing zastopala vlogo Molly Kagan v televizijski seriji Sve\xc5\xbee lo\xc4\x8dena, ki je vklju\xc4\x8devala deset epizod. Zgodaj leta 2010 je Debra Messing za\xc4\x8dela z igranjem v ABC-jevi televizijski seriji Wright vs. Wrong, v sezoni od leta 2010 do leta 2011.\n_START_SECTION_\nZasebno \xc5\xbeivljenje\n_START_PARAGRAPH_\nDebra Messing je svojega mo\xc5\xbea, igralca in scenarista Daniela Zelmana, spoznala ob diplomiranju leta 1990 na NYU. Poro\xc4\x8dila sta se 3. septembra 2000 in \xc5\xbeivita v New Yorkju. 7. aprila 2004 jima je Debra Messing rodila sina, ki sta ga poimenovala Roman Walker Zelman."